Ho na le palo e itseng ya ditshebetso tsa bohlokwa tseo bomasepala ba hlokehang ho di etsa. Ho ba le seabo ha baahi ho ka netefatsa hore makhanselara le diofisiri tsa bohlokwa di etsa mesebetsi ya tsona hantle le hore ditshebetso tsena di etswa hantle.
Dikgetho tsa mmuso wa lehae di tlameha ho tshwarwa bonyane ha nngwe dilemong tse ding le tse ding tse hlano.
IDP ke morero wa ntshetsopele wa maano oo bomasepala ba o hlophisang nakong ya dilemo tse hlano. Morero o kentsweng tshebetsong ena ke wa nako e telele mme o lokela ho thusa masepala ho hlophisa moralo wa tshebetso o akaretsang wa ntshetsopele. IDP e hloka ho ba le seabo ha masepala le batho kaofela ho netefatsa hore ho fihletswe ntshetsopele e tshwarellang.
Karolo ena e bontsha ka moo wena le setjhaba sa heno le ka etsang ho hong ka IDP ya masepala wa heno le dipotso tseo o ka di botsang lekhanselara la heno.
Karolo ena e bua ka dintho tse latelang:
Tjhelete e tswa kae?
Molao wa Motheo
Molao wa Tsamaiso ya Ditjhelete tsa Masepala